
ДО
ОБЩИНСКИ СЪВЕТ
БУРГАС


ДОКЛАДНА ЗАПИСКА
	от ДИМИТЪР НИКОЛОВ - КМЕТ НА ОБЩИНА БУРГАС



ОТНОСНО:	Кандидатстване на Община Бургас с проектно предложение по Процедура чрез подбор на проекти BG14MFOP001-4.126 „Развитие и популяризиране идентичността на територията на МИРГ от Стратегията за водено от общностите местно развитие на МИРГ „Бургас-Камено“ финансирана  от Програма за морско дело и рибарство 2014 – 2020 г., подкрепена от Европейския фонд за морско дело и рибарство“



УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

	Във връзка с обявена процедура чрез подбор на проекти BG14MFOP001-4.126  „Развитие и популяризиране идентичността на територията на МИРГ от Стратегията за водено от общностите местно развитие на МИРГ „Бургас – Камено” по Програма за морско дело и рибарство 2014-2020г. , общинската администрация подготвя проект с наименование „Прилагане на природно базирани решения за устойчиво управление и опазване на околната среда“.
Проектното предложение е насочено към популяризиране на биоразнообразието в Черно море и опазване на околната среда чрез прилагане на модели за устойчиво развитие на културно-туристически комплекс „Ченгене скеле“.
Планираните дейности по проекта включват обособяване  и благоустрояване на мултифункционална зона с пространство за занимания на открито – детски атракцион, посветен на темата за морската флора и фауна и рибарския занаят, площи за рекреация, паркова мебел и озеленяване в имот с идентификатор 07079.10.1315 по КК на гр. Бургас, УПИ XII -1315 „за етнографски културно-исторически комплекс, в местност „Рибарско пристанище“, кв. „Крайморие“, гр. Бургас, община Бургас“ Тази зона ще предлага на  туристите и гости на комплекса нови услуги, с което ще бъде допринесено за повишаване привлекателността на района като дестинация за развитие на екотуризъм.
Проектните дейности предвиждат прилагане на нов образователен интерактивен подход за подобряване на информираността на най-малките по темите за биоразнообразието на Черно море, вредите от човешката дейност и адаптация към настъпващите климатични промени. 
Като функционално съдържание зонирането ще включва:
· Зона за детски атракцион с разнообразни съоръжения за игра и активно движение за деца от различни възрастови групи;
· Сензорна зона;
· Зона за рекреация, с места за сядане и зона за пикник;
· Зона със занимателни и информационни панели, посветени на знанията за биоразнообразието в Черно море и изграждане на екологичната култура и природозащитното поведение у младите хора;
· Зона за озеленяване;
Проектното предложение пряко отговаря на Мярка 4.1 Съхраняване на автентичността и социализация на Рибарско селище "Ченгене скеле, Приоритет 4 „Бургас като изживяване. Устойчиво усвояване на стратегическите потенциали за изграждане на уникална градска идентичност“ от Плана за интегрирано развитие на община Бургас 2021-2027 г.
С предвидените по проекта дейности общинска администрация продължава своите усилия в съчетаване на географски, природни и културни потенциали с инвестиции в привлекателна инфраструктура.
След изграждането на Културно-туристически комплекс „Ченгене скеле“, проектът предвижда неговото надграждане чрез продължаване усвояването на контактната зона на града с морето и създаване на атрактивно, функционално и обществено достъпно пространство за рекреация и спорт, като създава условия за диверсификация на туристическия продукт.
Проектното предложение се разработва на база изготвен технически инвестиционен проект, в който са включени разходи за изграждане на алейна мрежа; изграждане на енергийно ефективно осветление; изграждане на автоматична поливна система; внасяне и разполагане на паркова мебел; озеленяване, изработване, доставка и монтаж на детски съоръжения за игра; изграждане на достъпна среда до и в обекта; видеонаблюдение на територията.
Минималният размер на безвъзмездната финансова помощ е  9 779,15 лв., а максималният– 391 166.00 лв.
Общата прогнозна стойност на проектното предложение - е 505 820,00лв. без ДДС., от която: 
-	общ размер на безвъзмездната финансова помощ -  391 166,00 лв.
-	размер на собствено финансиране от Община Бургас –  114 654,00 лв.
Данък върху добавената стойност по проекта е недопустим разход, освен когато не е възстановим.
Условие за финансиране на проекта по Програма за морско дело и рибарство 2014-2020г. е при подаване на проектното предложение, кандидатът да представи: Решение на Общинския съвет за кандидатстване по процедурата.
След изграждането на Културно-туристически комплекс „Ченгене скеле“, проектът предвижда неговото надграждане чрез продължаване усвояването на контактната зона на града с морето и създаване на атрактивно, функционално и обществено достъпно пространство за рекреация и спорт и придаване на добавена стойност на предлагания туристически продукт. 
Предвид изложеното и на основание  на основание чл.21, ал.1, т.8 и т.12 от ЗМСМА предлагам, Общински съвет - Бургас да приеме следните 

РЕШЕНИЯ:

1. Дава съгласие Община Бургас да кандидатства с проектно предложение по Процедура чрез подбор на проекти BG14MFOP001-4.126 „Развитие и популяризиране идентичността на територията на МИРГ от Стратегията за водено от общностите местно развитие на МИРГ „Бургас-Камено“ финансирана  от Програма за морско дело и рибарство 2014 – 2020 г., подкрепена от Европейския фонд за морско дело и рибарство“ с наименование „Прилагане на природно базирани решения за устойчиво управление и опазване на околната среда“.

2.	Общински съвет -Бургас дава съгласие за осигуряване на необходимия  собствен финансов ресурс от бюджета на Общината за 2023г. в размер до 115 000 лева. в случай, че проектът бъде финансиран от Програма за морско дело и рибарство 2014 – 2020 г.,

С уважение,


ДИМИТЪР НИКОЛОВ
Кмет на Община Бургас

